歌紀四明汪君信士
作者：釋重顯
朝代：宋

paragraphs: 古君子兮道諸己，道器用兮合天理。
同塵還若待時生，觀象不知何處起。
荆叢叢襲莪叢叢，孝兮悌兮非沚中。
聚應落落滴仙露，散或泠泠揚士風。
風之上兮風之下，近一指兮遠一馬。
秋水澹交無限情，夜光照乘胡爲者。
伊予匪謂存餘力，詠高義兮困胸臆。
巴歌百字巖葉書，飛寄汪門舊知識。